Document ID: 32001D0887

Reference:
EUR-Lex - 32001D0887 - BG
Важна правна забележка
|
32001D0887
Официален вестник n° L 329 , 14/12/2001 стр. 0001 - 0002 специално чешко издание глава 19 том 04 стр. 180  - 181 специално испанско издание глава 19 том 04 стр. 180  - 181 специално унгарско издание глава 19 том 04 стр. 180  - 181 специално литвийско издание глава 19 том 04 стр. 180  - 181 LV.ES глава 19 том 04 стр. 180  - 181 MT.ES глава 19 том 04 стр. 180  - 181 PL.ES глава 19 том 04 стр. 180  - 181 SK.ES глава 19 том 04 стр. 180  - 181 специално словенско издание глава 19 том 04 стр. 180  - 181
20011206Решение на Съветаот 6 декември 2001 годиназа защита на еурото срещу подправяне(2001/887/ПВР)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, по-специално член 31 и член 34, параграф 2, буква в) от него,като взе предвид инициативата на Френската република [1],като взе предвид становището на Европейския парламент [2],като има предвид, че:(1) Регламент (ЕО) № 974/98 на Съвета от 3 май 1998 г. относно въвеждането на еурото [3] определя 1 януари 2002 г. за пускане в обращение на валутата, деноминирана в еуро, и задължава участващите държави-членки да гарантират подходящи санкции срещу подправянето и фалшифицирането на банкноти и монети в еуро.(2) Мерките за защита на еурото, въведени с предишни актове, следва да се допълнят и засилят чрез разпоредби, гарантиращи тясно сътрудничество между компетентните органи на държавите-членки, Европейската централна банка, националните централни банки, Европол и звеното "Европейско правосъдие" за ограничаване на престъпленията, свързани с подправянето на еурото.(3) На 29 май 2000 г. Съветът прие Рамково решение 2000/383/ПВР за повишаване на защитата чрез наказателни и други санкции срещу подправянето във връзка с въвеждането на еурото [4].(4) На 28 юни 2001 г. Съветът прие Регламент (ЕО) № 1338/2001 за определяне на необходимите мерки за защита на еурото срещу подправяне [5] и Регламент (ЕО) № 1339/2001 за разширяване на действието на Регламент (ЕО) № 1338/2001 (ЕО) за определяне на необходимите мерки за защита на еурото срещу подправяне, включвайки онези държави-членки, които не са възприели еурото като своя единствена валута [6].РЕШИ:Член 1ОпределенияПо смисъла на настоящото решение:а) "подправени банкноти" и "подправени монети" са банкноти или монети, определени като такива в член 2 от Регламент (ЕО) № 1338/2001;б) "подправяне или престъпления, свързани с подправяне на еурото" е по отношение на еурото поведението, описано в членове от 3 до 5 от Рамково решение 2000/383/ПВР на Съвета;в) "компетентни органи" са органите, определени от държавите-членки да централизират информацията, в частност националните централни служби, и да разкриват, разследват или наказват подправянето и престъпленията, свързани с подправяне на еурото;г) "Женевска конвенция" е Международната конвенция за борба с подправянето на парични знаци, подписана в Женева на 20 април 1929 г., и протоколът към нея;д) "Конвенция за Европол" е Конвенцията от 26 юли 1995 г. за създаване на Европейска полицейска служба [7].Член 2Експертиза на банкноти и монетиДържавите-членки гарантират, че при разследването на подправяне и на престъпления, свързани с подправянето на еурото:а) необходимите експертизи на банкноти, за които съществува подозрение, че са подправени, се извършват от Национален център за анализ (НЦА), определен или създаден съгласно член 4, параграф 1 от Регламент (ЕО) № 1338/2001; иб) необходимите експертизи на монети, за които съществува подозрение, че са подправени, се извършват от Национален център за анализ на монети (НЦАМ), определен или създаден съгласно член 5, параграф 1 от Регламент (ЕО) № 1338/2001.Член 3Изпращане на резултатите от експертизитеДържавите-членки следят резултатите от експертизите, извършени от НЦА и НЦАМ съгласно член 2, да се предоставят на Европол в съответствие с Конвенцията за Европол.Член 4Задължение за предоставяне на информация1. Държавите-членки следят за това националните централни служби, посочени в член 12 от Женевската конвенция, да предоставят на Европол в съответствие с Конвецията за Европол централизираната информация за разследванията на подправяне и на престъпления, свързани с подправяне на еурото, включително информацията, получена от трети страни. Държавите-членки и Европол си сътрудничат с оглед да определят подлежащата на съобщаване информация. Тази информация включва най-малко данни за самоличността на замесените лица, данни за естеството на престъпленията, обстоятелствата, при които са разкрити престъпленията, обстоятелствата, при които е извършено изземването и връзката с други случаи.2. При разследването на подправяне и на престъпления, свързани с подправяне на еурото, компетентните органи на държавите-членки използват, ако е необходимо, средствата, предлагани от Временното звено за съдебно сътрудничество, и съответно средствата за сътрудничество, предлагани от звеното "Европейско правосъдие" след неговото създаване, в съответствие с разпоредбите, предвидени в документите за създаване на Временното звено за съдебно сътрудничество и на звеното "Европейско правосъдие".Член 5Влизане в силаНастоящото решение влиза в сила от деня на публикуването му в Официален вестник на Европейските общности.Съставено в Брюксел на 6 декември 2001 година.За СъветаПредседателM. Verwilghen[1] ОВ С 75, 7.3.2001 г., стр. 1.[2] Становище от 23 октомври 2001 г. (все още непубликувано в Официален вестник).[3] ОВ L 139, 11.5.1998 г., стр. 1.[4] ОВ L 140, 14.6.2000 г., стр. 1.[5] ОВ L 181, 4.7.2001 г., стр. 6.[6] ОВ L 181, 4.7.2001 г., стр. 11.[7] ОВ С 316, 27.11.1995, стр. 2. Конвенция, последно изменена с Протокол от 30 ноември 2000 г. (ОВ С 358, 13.12.2000 г., стр. 2).--------------------------------------------------

Summary:
Защита на еврото срещу подправяне
Защита на еврото срещу подправяне
РЕЗЮМЕ НА:
Решение 2001/887/ПВР за защита на еурото срещу подправяне
КАКВА Е ЦЕЛТА НА РЕШЕНИЕТО?
              
Решението има за цел да гарантира, че по време на разследванията за подправяне на евро се извършват последователни и ефективни анализи на валутата, за която съществуват подозрения, че е подправена, и че информацията се споделя между държавите от ЕС.
ОСНОВНИ АСПЕКТИ
              
С оглед на въвеждането на еврото на 1 януари 2002 г. това решение допълни редица съществуващи правила относно защитата на еврото срещу подправяне, а именно:
Рамково решение 2000/383/ПВР на Съвета, което беше заменено с Директива 2014/62/EС относно защитата по наказателноправен ред на еврото и на другите парични знаци срещу подправяне,
Регламент (ЕО) № 1338/2001 на Съвета за определяне на необходимите мерки за защита на еурото срещу фалшифициране.
По време на разследванията за подправяне на еврото държавите от ЕС трябва да гарантират, че националните центрове за анализ (НЦА) извършват необходимия експертен анализ на евробанкноти, за които има съмнение, че са подправени, а националните центрове за анализ на монети (НЦАМ) трябва да извършат тези анализи за монети, за които има съмнение, че са подправени. Държавите от ЕС трябва да предадат резултатите от тези експертни анализи на Европол (Европейска полицейска служба).
Националните централни служби на държавите от ЕС, които отговарят за разследванията на подправянето на еврото и на свързани престъпления, трябва да изпращат на Европол централизирана информация за своите разследвания, включително информация, получена от държави извън ЕС. Трябва да се изпраща най-малко следната информация:
информация за замесените лица,
описание на престъпленията,
обстоятелствата, при които престъпленията са били разкрити,
контекста на конфискуването,
всякакви връзки с други случаи.
За да си сътрудничат по разследванията на подправяне и за престъпленията, свързани с подправяне на еврото, компетентните органи на държавите от ЕС следва да използват средствата на Евроюст.
С Решение 2005/37/EО на Комисията се създаде Европейският технически и научен център, чиято роля е да защитава евромонетите от подправяне. За тази цел той анализира и класифицира подправени евромонети и подпомага националните органи.
ОТКОГА СЕ ПРИЛАГА РЕШЕНИЕТО?
              
То се прилага от 14 декември 2001 г.
ОБЩА ИНФОРМАЦИЯ
              
За допълнителна информация, вж.:
Борба с подправянето (Европейска комисия),
Борба с подправянето (Европейска централна банка).
ОСНОВЕН ДОКУМЕНТ
            
Решение 2001/887/ПВР на Съвета от 6 декември 2001 година за защита на еурото срещу подправяне (OВ L 329, 14.12.2001 г., стр. 1—2)
СВЪРЗАНИ ДОКУМЕНТИ
            
Регламент (ЕО) № 1338/2001 на Съвета от 28 юни 2001 година за определяне на необходимите мерки за защита на еурото срещу фалшифициране (OВ L 181, 4.7.2001 г., стр. 6—10)
Последващите изменения на Регламент (ЕО) № 1338/2001 са инкорпорирани в първоначалния текст. Тази консолидирана версия е само за документална справка.
Решение 2005/37/EО на Комисията от 29 октомври 2004 година за изграждането на Европейски технически и научен център (ЕТНЦ) и за осигуряване координирането на техническите действия за защита на монетите в еуро срещу фалшифициране (OВ L 19, 21.1.2005 г., стр. 73—74)
Директива 2014/62/EС на Европейския парламент и на Съвета от 15 май 2014 година относно защитата по наказателноправен ред на еврото и на другите парични знаци срещу подправяне и за замяна на Рамково решение 2000/383/ПВР на Съвета (ОВ L 151, 21.5.2014 г., стр. 1—8)
последно актуализация 03.04.2017